Man slaan vriend glo met hamer dood | Maroela Media
'n 29-jarige man is in hegtenis geneem nadat hy sy vriend glo gedurende 'n rusie oor drank met 'n hamer doodgeslaan het.
Kapt. Chaka Marope, polisiewoordvoerder, het gesê die 29-jarige man en drie vriende se motor het Sondagoggend op die N1 buite Bloemfontein sonder brandstof gaan staan. Een van die vriende het na 'n nabygeleë vulstasie geloop om brandstof te koop.
Terwyl hy weg was, het die beskuldigde en een van die vriende in 'n rusie betrokke geraak oor 'n bottel bier. Die beskuldigde het sy vriend glo hierna met 'n hamer doodgeslaan. Hy het homself later aan die polisie oorgegee en sal Dinsdag in die Bloemfontein-landdroshof verskyn op aanklag van moord.
Het die vriend wat geloop het, nie dalk die rusie veroorsaak toe hy vir homself 'n ' loopdop' gevat het nie?
Hulle sal moor vir vir die geringste van redes
wie is hulle ???
genade om dit te doen vir drank pateties
Weereens ń bewys dat baie motors se insittendes en bestuurder ook op ons land se paaie drank in die voertuig het. Ek sê nie hy het gedrink en bestuur nie, net ń klip in die bos.